
ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Даване на съгласие за кандидатстване с проектно предложение по процедура BG16FFPR002-2.009 „Информационни кампании - БИТОВИ ОТПАДЪЦИ” по Приоритет 2 „Отпадъци” на Програма „Околна среда” 2021-2027 г., в изпълнение на одобрената Стратегия за ВОМР
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Крумовград има възможност да кандидатства като кандидат и водещ партньор в съвместно проектно предложение на общините от МИГ „Момчилград - Крумовград”, в партньорство с Община Момчилград, по процедура BG16FFPR002-2.009 „Информационни кампании - БИТОВИ ОТПАДЪЦИ” по Приоритет 2 „Отпадъци” на Програма „Околна среда” 2021-2027 г., в изпълнение на одобрената Стратегия за ВОМР (Споразумение за изпълнение № РД50-21/20.01.2026 г.).

Процедурата се провежда чрез подбор на проектни предложения и е обявена в изпълнение на подхода „Водено от общностите местно развитие“, като чрез нея Управляващият орган на ПОС 2021-2027 г. предоставя допълващо финансиране към одобрените стратегии за ВОМР, в които е включена мярка по приоритет „Отпадъци” с бюджет 51 129,19 евро (100 000 лв.). 
По процедурата за една стратегия се финансира само едно проектно предложение, а допустими кандидати са общините от територията на съответната МИГ. Финансирането е 100% безвъзмездно - до 51 129,19 евро (100 000 лв.), не се изисква съфинансиране от общинския бюджет, а срокът за изпълнение е до 12 месеца от сключването на административния договор.

Проектното предложение е насочено към повишаване на осведомеността на населението относно устойчивото потребление, кръговата икономика и управлението на битовите отпадъци, в съответствие с допустимите дейности по процедурата и показателите на мярката от Стратегията за ВОМР. Тъй като за една стратегия се финансира само един проект, кандидатстването е съвместно и обхваща цялата територия на МИГ, а кандидатстването на Община Крумовград като водещ партньор гарантира единното изпълнение на дейностите за цялата територия. 
Правата, задълженията и финансовите отношения между общините се уреждат със споразумение за партньорство, чийто проект е приложение към настоящото решение. Подготовката на проектното предложение се осъществява с експертна подкрепа по проект „УСПЕХ” на НСОРБ. 
Съгласно насоките за кандидатстване е необходимо съгласие на съответния Общински съвет за кандидатстване и одобрение на партньорството. 
Във  връзка с гореизложеното, на основание чл. 21, ал. 1, т. 23 и ал. 2, чл. 59 и чл. 61, ал. 1 и ал. 2 от ЗМСМА,  предлагам на Общински съвет - Крумовград да вземе следното
Р Е Ш Е Н И Е:
1. Дава съгласие Община Крумовград да кандидатства като водещ партньор /кандидат/ с проектно предложение „Информационни кампании за подобряване управлението на битовите отпадъци на територията на МИГ „Момчилград – Крумовград“ по процедура BG16FFPR002-2.009 „Информационни кампании - БИТОВИ ОТПАДЪЦИ“, Приоритет 2 „Отпадъци” на Програма „Околна среда" 2021-2027 г., в партньорство с Община Момчилград;
2. Одобрява партньорството с Община Момчилград и проекта на Споразумение за партньорство - Приложение № 1 към настоящото решение;
3. Упълномощава кмета на Община Крумовград да подпише Споразумение за партньорство и всички необходими документи, свързани с подготовката и подаването на проектното предложение. 
ВНЕСЪЛ:___________________








                         (СЕБИХАН МЕХМЕД)

Изготвил: ................................
Лейла Караибрям

Директор на дирекция „НЕПП“

Съгласували: 
.................................

инж. Абидин Хаджимехмед
Зам.-кмет на община Крумовград

.................................

Валерия Пехливанова

Директор на дирекция „НОП“
